МОТИВИ

съгласно изискванията на чл.28, ал. 1 от ЗНА, към предложения от мен проект на Правилник за изменение и допълнение на Правилника за организацията и дейността на Общински съвет Сливен, неговите комисии и взаимодействието му с общинската администрация, прилагам мотивите си, отговарящи на изискванията на чл. 28, ал. 2 от ЗНА


1. Причини, налагащи приемането на новата наредба:
Причини налагащи промяната на Правилника за организацията и дейността на Общински съвет Сливен, неговите комисии и взаимодействието му с общинската администрация е приемането на Закона за противодействие на корупцията, обнародван в ДВ брой: 84, от дата 6.10.2023 г., в чийто Преходни и заключителни разпоредба § 44. са извършени изменения и в Закона за местното самоуправление и местната администрация, касаещи замяната на думите „Закона за противодействие на корупцията и за отнемане на незаконно придобитото имущество“ със „Закона за противодействие на корупцията“. 
[bookmark: _Hlk151387904]	Краткият 14 дневен срок е свързан с избора на нов състав на общинския съвет и наложаща промяна на организация на работа на същия от началото на мандата с цел повишаване прозрачността на работата на общинския съвет. 

2. Цели които се поставят:
Подобряване организацията на работа на Общински съвет-Сливен. Осигуряване на пряко излъчване на откритите сесиите на общинския съвет на интернет страницата на Общински съвет Сливен.
            
 3. Финансови и други средства, необходими за прилагането на новата уредба.
Прилагането на Правилника за изменение и допълнение на Правилника за организацията и дейността на Общински съвет Сливен, неговите комисии и взаимодействието му с общинската администрация ще доведе до разходване на финансови средства от бюджета на община Сливен в размер до 10 000лв.

4. Очаквани резултати от прилагането, включително финансови, ако има такива.
 	Осигуряване на възможност за дистанционна форма на работа на Общински съвет Сливен и неговите комисии в условията на обявено извънредно положение, бедствено положение, извънредна епидемиологична обстановка или кризисна ситуация на територията на Община Сливен и пряко излъчване на откритите сесиите на общинския съвет на интернет страницата на Общински съвет Сливен.
. 
5. Анализ за съответствие с правото на Европейския съюз.
            Предлаганите промени в Правилника за организация и дейността на Общински съвет Сливен, неговите комисии и взаимодействието му с общинската администрация не противоречат на норми от по-висока йерархия и на  европейското законодателство.





